**AFTALE OM 6. SEMESTERS PRAKTIK MED STUDERENDE FRA MUSIKTERAPI-UDDANNELSEN VED AALBORG UNIVERSITET**

Aftalen mellem praktikinstitution og Aalborg Universitet indbefatter:

* at den studerende skal observere på praktikstedet 8 arbejdsdage (mandag til torsdag, 20-30 timer pr. uge) i uge 3 og 4 (afhængigt af kalenderåret)
* at den studerende i observationsperioden primært har status som observatør - den studerende indgår således ikke i normeringen
* at den studerende derefter skal være til stede på praktikstedet hver mandag i 10 uger
* at den studerende får mulighed for at arbejde musikterapeutisk med 1-2 klientforløb (individuelt eller i tomandsgruppe), afvigelser kan kun ske efter aftale med gruppesupervisor
* at den studerende, i samarbejde med kontaktpersonen, indhenter samtykkeerklæring til audio-/videooptagelse af musikterapiforløbene
* at den studerende efterlever det etiske regelsæt for musikterapeuter samt efterlever praktikinstitutionens retningslinier
* at den studerende er opmærksom på problemstillinger vedrørende rollerne som observatør, praktikant, medarbejder og udøvende musikterapeut
* at institutionen stiller en kontaktperson til rådighed som jævnligt mødes med praktikanten
* at praktikkoordinatoren fra AAU kontakter institutionen for en foreløbig status, når halvdelen af praktikperioden er gået i såvel observationsperioden som den aktive praktik. Hvis der er problemer, er det praktikkoordinatorens ansvar at kommunikere disse til uddannelseslederen
* at kontaktpersonen laver en kort skriftlig udtalelse (1 til 2 A4-sider) vedr. den studerende. Udtalelsen sendes til praktikkoordinatoren senest en uge efter praktikperiodens ophør.
* Udtalelsen vedlægges den studerendes supervisionsrapport og indgår i bedømmelsen af om rapporten er bestået

*Udtalelsen* skal omtale den studerendes evne til at:

1. indgå i praktikstedets faglige miljø
2. forholde sig til den specifikke klientmålgruppe
3. formidle det musikterapeutiske arbejde til relevant personale på institutionen

I forbindelse med praktikforløbet underskriver den studerende og kontaktperson på institutionen nedenstående praktikaftale. Hvis en af parterne ønsker det, udvides aftalen.